ZAPISNIK 12. SJEDNICE VMO BORONGAJ LUGOVI, 19. SVIBNJA 2022. GODINE, MZ BORONGAJ LUGOVI, 20:00

Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. Lidija Klanjec
Predsjednica VMO stavlja na glasanje zapisnik 11. sjednice VMO Borongaj Lugovi. Zapisnik 11. sjednice VMO Borongaj Lugovi prihvaćen je jednoglasno bez rasprave. 
	Predsjednica VMO stavlja na glasanje dnevni red 12. sjednice VMO Borongaj Lugovi. Dnevni red prihvaćen je jednoglasno bez rasprave.

					DNEVNI RED 
1. [bookmark: _Hlk104122163]Donošenje Zaključka o prijedlogu lokacija za ozelenjavanje javnih površina na području MS Borongaj Lugovi
2. Korištenje prostora MS Borongaj Lugovi
3. Donošenje Zaključka o zamjeni domara za MS Borongaj Lugovi
4. Izvješće sa sastanaka na temu: 
· inicijativa za pokretanje izmjena i dopuna UPU Studentski kampus Borongaj
· sastanak s predstavnicima Zagrebačkog holdinga i komunalnim redarstvom
1. Aktualna komunalna problematika
2. Izvješća, pitanja i prijedlozi



Ad. 1) Donošenje Zaključka o prijedlogu lokacija za ozelenjavanje javnih površina na području MS Borongaj Lugovi
Predsjednica VMO izvještava nazočne članove o odluci Gradske uprave o ozelenjavanju javnih površina na području grada. U sklopu te akcije bit će zasađeno nekoliko tisuća stabala te je potrebno donijeti odluku o lokacijama na području VMO Borongaj Lugovi koje su pogodne za sadnju novih stabala. 
Nazočni članovi su usuglašeni u stavu kako je akcija hvalevrijedna, ali kako manjak čestica pod vlasništvom grada predstavlja stanoviti problem u provođenju te akcije na području VMO Borongaj Lugovi. Nadalje, nazočni članovi se slažu kako je već sada veliki dio teritorija pod nadležnošću ovog VMO-a pošumljeno. 
Predsjednica i potpredsjednik VMO su se usuglasili kako će 30. svibnja odraditi obilazak VMO u cilju pronalaženja pogodnih lokacija za sadnju stabala.
Ad. 2) Korištenje prostora MS Borongaj Lugovi
Predsjednica VMO izvještava nazočne članove da je Socijaldemokratska partija Hrvatske, mjesna organizacija Peščenica-Žitnjak zatražila pravo korištenja prostorija MS Borongaj Lugovi svake srijede u terminu 18-20 sati.
Zahtjev je stavljen na raspravu, te je prihvaćen jednoglasno bez rasprave.

Z a k l j u č a k
o produljenju povremenog korištenje prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi i to:

1. SDPH, MO SDP Peščenica-Žitnjak, Ogranak Borongaj Lugovi u terminu:
· Svaka srijeda  od 18,00 – 20,00 sati i teče od 19. svibnja 2022. do 19. svibnja 2023.

Ad. 3) Donošenje zaključka o zamjeni domara za MS Borongaj Lugovi
Predsjednica VMO izvještava nazočne članove o odluci kojom je dosadašnji domar, g. Dimitrije Točaković, smijenjen s te pozicije. Predsjednica VMO naglašava kako g. Točaković nije obavljao niti je bio sposoban obavljati svoje dužnosti zbog svojeg zdravstvenog stanja. S obzirom na činjenicu da je potrebno osigurati kvalitetno i pravovremeno održavanje prostorija MS Borongaj Lugovi jer se očekuje jače korištenje tih prostorija radi jenjavanja pandemije COVID-19, nužno je provesti zamjenu domara.
Predsjednica VMO je također obavijestila članove o određenom incidentu kojemu je svjedočila predsjednica Udruge umirovljenika koja koristi prostorije MS Borongaj Lugovi, g. Kata Hačko. Nakon navedenog incidenta nužnost zamjene domara je postala potpuno očitom, te je g. Točakoviću zahvaljeno za njegov rad.
Predsjednica VMO kao novog domara prostorija MS Borongaj Lugovi predlaže g. Ivana Tomljenovića, koji je kao dugogodišnji stanovnik Borongaj Lugova i jedan od prethodnih predsjednika VMO-a Borongaj Lugovi dobro upoznat sa stanjem prostorija. Prijedlog je prihvaćen jednoglasno bez rasprave.

Z a k l j u č a k
o imenovanju domara u objektu Mjesne samouprave Borongaj Lugovi

Vijeće Mjesnog odbora Borongaj Lugovi predlaže Vijeću Gradske četvrti Peščenica - Žitnjak da se Ivana Tomljenovića imenuje za domara u objektu Mjesne samouprave Borongaj Lugovi, Vukomerec 41, te da o svojoj odluci obavijesti Vijeće.


Ad. 4) Izvješća sa sastanaka
Predsjednica VMO-a izvještava nazočne članove o odlukama donesenima na sastancima sa raznim gradskim tijelima u svojstvu predsjednice VMO Borongaj Lugovi. 
Vezano za inicijativu za pokretanje izmjena i dopuna UPU-a Studentskog kampusa Borongaj, predsjednica VMO-a naglašava kako nije došlo do značajnijih pomaka jer se radi o području koje nije pod nadležnošću Grada Zagreba. Pregovori se nastavljaju sa Sveučilištem u Zagrebu s ciljem boljeg iskorištavanja tog prostora.
Vezano za sastanak s predstavnicima Zagrebačkog holdinga i komunalnog redarstva, predsjednica VMO-a naglašava kako je glavni prigovor poslan od većine prisutnih navedenim tijelima nedostatak kvalitetne komunikacije. Od Holdinga i komunalnog redarstva je zatraženo da proaktivnije djeluju i bolje komuniciraju o svojim odlukama i razlozima tih odluka s tijelima lokalne samouprave. Predsjednica VMO-a navodi kako se može očekivati skori dolazak komunalnih redara na sakupljalište glomaznog otpada u Kanfanarskoj ulici kako bi se isto saniralo u što skorijem roku. Ipak, na sastanku je naglašeno kako su komunalnim redarima često vezane ruke činjenicom da nemaju dobru suradnju s policijom, na čemu je potrebno uložiti dodatne napore.
	Ad. 5) Aktualna komunalna problematika
	Predsjednica VMO-a se osvrnula na projekt izgradnje parkirališta na lokaciji Savudrijska ul.-Sovinjačka ul.-Brgodski put. Taj je projekt uvršten u prioritete MKA 2020. g. Lidija Klanjec naglašava kako je projekt prihvaćen još u prošlom sazivu VMO Borongaj Lugovi te kako je postojala idejna projektna dokumentacija. Nazočni članovi su suglasni da se taj projekt treba realizirati te da je nužno da se izgubljena dokumentacija pronađe.
	Predsjednica VMO-a predlaže odustajanje od postavljanja prijenosnog ekološkog zahoda kod boćališta na Savudrijskoj ulici. Utvrđeno je kako ne postoje uvjeti koji bi omogućili redovito pražnjenje i održavanje istoga te kako bi najam zahoda predstavljao preveliki financijski izdatak. Prijedlog je stavljen na glasanje, te je prihvaćen jednoglasno.

Zaključak 
o odustajanju od Zaključka

Vijeće Mjesnog odbora Borongaj Lugovi obavještava Vijeće Gradske četvrti Peščenica-Žitnjak da, zbog financijske ne mogućnosti redovitog održavanja, odustaje od Zaključka KLASA:024-08/22-003/802, UBR:251-13-11-11-22-6 o postavljanju mobilne ekološke kabine, donesenog na 11. sjednici 21. travnja 2022.

	Predsjednica VMO-a izvještava nazočne članove kako će biti postavljena javna česma kod igrališta na Savudrijskoj ulici.
	Vezano za micanje stare autobusne stanice na ulici Vukomerec, predsjednica VMO-a izvještava nazočne članove kako je taj projekt u procesu i kako će biti proveden u skorijem roku.
	Predsjednica VMO-a također izvještava nazočne članove da je poduzeću Konzum poslan službeni dopis kojim se traži uređenje okoliša oko novootvorenog objekta na ulici Vukomerec kod križanja s Trgetskom ulicom.
	Vezano uz obnovu objekta MS Borongaj Lugovi, predsjednica VMO izvještava nazočne članove kako će zavjese biti uskoro zamijenjene te da su nedavno uzete mjere za kupovinu novih vrata. 
	Predsjednica VMO-a je također otvorila temu održavanja vodocrpilišta Sašnjak. Navodi kako gradsko poduzeće Vodoopskrba i odvodnja ne održava područje vodocrpilišta redovno te trava na tom području raste iznad svake prihvatljive razine. Neodržavano područje Sašnjaka predstavlja ugrozu za kvalitetu života stanovnika Borongaj Lugova u neposrednoj blizini vodocrpilišta jer omogućuje dolazak i širenje nametnika, kao i rast alergenskih biljaka. Nazočni članovi su suglasni, te je predložen zaključak kojim se traži od gradskog poduzeća ViO da se zbog blizine kuća obavežu kositi travu na vodocrpilištu jednom mjesečno. Zaključak je prihvaćen jednoglasno.
Zaključak 
o rješavanju komunalne problematike

[bookmark: _Hlk103162615]Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od tvrtke ViO zatraži
· uvrštavanje redovite košnje (jednom mjesečno) vodocrpilišta Sašnjak u program redovnog održavanja zbog neadekvatnog trenutnog održavanja za koje je zadužena bila Vodoopskrba i odvodnja radi čega je došlo nekontroliranog rasta alergenskih biljaka kao i množenja nametnika

· o učinjenom izvijesti ovo Vijeće.
[bookmark: _GoBack]

	Potpredsjednik VMO-a ističe kako je večer prije održavanja sjednice VMO došlo do teške prometne nesreće na križanju ulice Vukomerec i Ulice Siniše Glavaševića pri čemu je teško nastradala pješakinja s djetetom. Članovi Ivica Milković i Lidija Klanjec se nadovezuju s podatkom da je to druga prometna nesreća s ozlijeđenim pješacima u zadnja dva tjedna na tom području. Potpredsjednik VMO-a stoga predlaže zaključak da se od I. postaje prometne policije u Heinzelovoj ulici zatraži dodatno postupanje na ulici Vukomerec i Ulici Siniše Glavaševića mjerenjem brzine i alkotestiranjem vozača s ciljem kažnjavanja prometnih prekršaja. Zaključak je prihvaćen jednoglasno.


Zaključak 
o rješavanju komunalne problematike

Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Ministarstva unutarnjih poslova, I. policijske prometne postaje u Heinzlovoj ulici zatraži
· pojačanu policijsku patrolu i postupanje koje će uključivati mjerenje brzine kretanja vozila i alkotestiranje vozača u Ulici Vukomerec i Ulici Siniše Glavaševića kako bi se spriječile buduće nesreće u kojima stradavaju pješaci 

· o učinjenom izvijesti ovo Vijeće.

	
	Ad. 2) Razno
	Predsjednica VMO-a otvara raspravu pod točkom Razno.
	S obzirom kako se nitko nije javio za riječ, predsjednica VMO utvrđuje kako je ovime iscrpljen dnevni red  te zaključuje 12. sjednicu VMO Borongaj Lugovi u 21:15 sati.


ZAPISNIČAR:			PREDSJEDNICA VMO BORONGAJ LUGOVI:
Petar Miočević								Ivana Perković

KLASA: 024-08/22-003/1027
URBROJ: 251-13-11-11-22-3
Zagreb, 19. svibnja 2022.

